PATVIRTINTA

Raseinių Viktoro Petkaus progimnazijos direktoriaus

2022 m. gruodžio d.

įsakymu Nr. V-24-

 **VAIKŲ PRIĖMIMO Į RAseinių VIKTORO PETKAUS PROGIMNAZIJOS PRIEŠMOKYKLINIO UGDYMO GRUPes TVARKos aprašAS**

**I skyrius**

**BENDROSIOS NUOSTATOS**

1. Vaikų priėmimo į Raseinių Viktoro Petkaus progimnazijos priešmokyklinio ugdymo grupes tvarkos aprašas (toliau – aprašas) nustato vaikų priėmimo į priešmokyklinio ugdymo grupes tvarką mokykloje.

2. Tėvai (globėjai) turi teisę rinktis mokyklą vykdančią priešmokyklinio ugdymo programą.

3. Į Raseinių Viktoro Petkaus progimnazijos priešmokyklinio ugdymo grupes priimami vaikai, kurių tėvai (globėjai) yra deklaravę savo gyvenamąją vietą Raseinių rajono savivaldybėje. Vaikai iš kitų rajonų priimami į priešmokyklinio ugdymo grupes, esant laisvų vietų mokykloje.

4. Apraše vartojamos sąvokos atitinka Lietuvos Respublikos švietimo įstatyme ir Lietuvos Respublikos asmens duomenų teisinės apsaugos įstatyme vartojamas sąvokas.

5. Aprašas parengtas vadovaujantis Lietuvos Respublikos švietimo įsatymu, Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais priešmokyklinį ugdymą.

6. Aprašo nuostatomis vadovaujasi Raseinių Viktoro Petkaus progimnazijos, įgyvendinančios priešmokyklinio ugdymo programas, darbuotojai, mokinių tėvai (globėjai).

**II SKYRIUS**

**PRIĖMIMO KRITERIJAI**

7. Ugdyti pagal priešmokyklinio ugdymo programą priimami vaikai kai tais kalendoriniais metais iki balandžio 30 dienos jiems sueina 5 metai“. Gali būti pradedamas teikti vaikui, kai jam tais kalendoriniais metais 5 metai sueina iki rugsėjo 1 dienos, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą. Priešmokyklinis ugdymas gali būti teikiamas vėliau tėvų (globėjų) sprendimu, bet ne vėliau, negu vaikui tais kalendoriniais metais sueina 6 metai“.

8. Priimant vaikus į priešmokyklinio ugdymo grupes laikomasi eilės pagal tėvų (globėjų) prašymų registracijos datą.

9. Priimant vaikus į mokyklą pirmenybė teikiama:

9.1. specialiųjų ugdymosi poreikių vaikams;

9.2. vaikams, kurių brolis ar sesuo lanko tą pačią mokyklą;

9.3. vaikams, kuriems nustatyta laikinoji arba nuolatinė globa (rūpyba) (šeimoje, šeimynoje, budinčius globotojus arba globos institucijoje);

9.4. mokyklos darbuotojų vaikams.

 10. Vaikai į priešmokyklinio ugdymo grupę priimami tėvams (globėjams) pateikus direktoriui prašymą. Prašyme nurodoma:

10.1. vaiko vardas, pavardė, gimimo data, gyvenamoji vieta;

 10.2. pageidaujamas vaiko priėmimo į grupę laikas, kitos pageidaujamos paslaugos;

10.3. kontaktiniai tėvų (globėjų) duomenys.

11. Prie prašymo pridedama:

11.1. vaiko gimimo liudijimo kopija;

11.2. dokumentai, kuriais vadovaujantis teikiama pirmenybė priimant vaiką į mokyklą;

11.3. pažyma apie  asmens deklaruotą gyvenamąją vietą/ pažyma apie įtraukimą į gyvenamosios vietos nedeklaravusių asmenų apskaitą.

12. Pirmą dieną, atvedus vaiką į mokyklą, tėvai (globėjai) pateikia  vaiko sveikatos pažymėjimą.

13. Tėvų (globėjų) prašymai registruojami DVS sistemoje.

14. Vaiko priėmimas ugdytis pagal priešmokyklinio ugdymo programas iki pirmos ugdymosi dienos įforminamas mokymo sutartimi. Sutartyje aptariami mokyklos ir vaiko tėvų (globėjų) įsipareigojimai bei jų nevykdymo pasekmės. Abu sutarties egzempliorius pasirašo mokyklos direktorius ir mokinio tėvai (globėjai). Vienas sutarties egzempliorius įteikiamas vaiko tėvams (globėjams), kitas segamas į vaiko asmens bylą.

15. Sutartis registruojama Mokymo sutarčių registracijos elektroniniame žurnale.

16. Prašymai ir kiti dokumentai pateikiami mokyklos raštinėje, tvarkomi ir registruojami Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118, nustatyta tvarka.

**III SKYRIUS**

**GRUPIŲ KOMPLEKTAVIMAS**

 17. Vadovaujantis teisės aktais ir mokyklos nuostatais, priešmokyklinio ugdymo grupės komplektuojamos iš to paties amžiaus vaikų.

 18. Vaikų, priimamų į grupes, sąrašus sudaro direktoriaus pavaduotojas ugdymui iki kiekvienų metų rugpjūčio 31 d. Grupės komplektuojamos kasmet iki rugpjūčio 31 d. Esant laisvų vietų, priešmokyklinio ugdymo grupės gali būti papildomos visus metus.

 19. Vietų skaičius grupėse nustatomas pagal Lietuvos Respublikos sveikatos apsaugos ministro „ Priešmokyklinio ugdymo programų vykdymo bendrieji sveikatos saugos reikalavimai“ nustatytus reikalavimus.

20. Vaikai į priešmokyklinio ugdymo grupes priimami ir išbraukiami mokyklos direktoriaus įsakymu.

 21. Mokykla, gavusi tėvų (globėjų) prašymą nutraukti mokymo (si) sutartį, mokinį išregistruoja iš Mokinių registro.

**IV SKYRIUS**

**BAIGIAMOSIOS NUOSTATOS**

22. Įstaigos darbuotojai, tvarkantys asmens duomenis, privalo saugoti duomenų slaptumą įstatymų ir kitų teisės aktų nustatyta tvarka.

23. Aprašo nuostatų vykdymą prižiūri progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_